Főbb szerződéses feltételek a **„Digitális aláírás beszerzése”** tárgyú eljárásban

1. Szerződés típusa: Szolgáltatási szerződés
2. Szerződő felek: MÁV Zrt., MÁV-HÉV Zrt., MÁV Szolgáltató Központ Zrt. Megrendelők képviseletében a MÁV Szolgáltató Központ Zrt. és Nyertes Ajánlattevő, mint Szolgáltató
3. A szerződés a mindkét Fél általi aláírás napján lép hatályba és a digitális aláírási szolgáltatás kezdőnapjától számított 12 hónapig hatályos. A szerződés 1 alkalommal további 12 hónappal meghosszabbítható.

Megrendelő a hatály 12 hónapos meghosszabbítására irányuló nyilatkozatában közli Szolgáltatóval, hogy a meghosszabbított időszakban társaságonként hány fő vonatkozásában kívánja a továbbiakban igénybe venni a műszaki leírásban meghatározott szolgáltatást. Megrendelő fenntartja a jogot, hogy a meghosszabbításra vonatkozó nyilatkozatban a jelen dokumentum 4. pontjában alapmennyiségként meghatározottakhoz képest kevesebb – vagy az opciós lehívás igénybe vétele esetén több - fő vonatozásában vegye igénybe a szolgáltatást a meghosszabbított időszakban.

Felek megállapodnak és Szolgáltató kifejezetten tudomásul veszi, hogy a Megrendelőnek az opciós időszak továbbá mennyiségi opció lehívására nincs megrendelési kötelezettsége.

Felek rögzítik, hogy az opciós időtartam vagy az opciós mennyiség lehívásának elmaradásából eredő bevételkiesés Szolgáltató kockázata, mellyel kapcsolatban semmilyen jogcímen nem jogosult Megrendelő felé igénnyel fellépni.

1. Szerződés tárgya: Fokozott biztonságú digitális aláírás szolgáltatás nyújtása, , melynek keretében a Szolgáltatónak a MÁV Zrt., a MÁV-HÉV Zrt. és a MÁV Szolgáltató Központ Zrt. digitális aláírási jogosultsággal rendelkező munkavállalói részére kell biztosítania a biztonságos elektronikus kommunikációhoz szükséges feltételeket, a közbeszerzésekről szóló 2015. évi CXLIII. törvényben, valamint a közbeszerzési eljárásokban elektronikusan gyakorolható eljárási cselekmények szabályairól, valamint az elektronikus árlejtés alkalmazásáról szóló 257/2007. (X. 4.) Korm. rendeletben meghatározott feltételeknek megfelelően.
2. Szolgáltatónak a szerződés aláírását követően az alapmennyiség vonatkozásában, azaz összesen 61 fő vonatkozásában kell biztosítania a műszaki leírásban meghatározott szolgáltatást, és 17 fő részére a szolgáltatás igénybevételéhez szükséges oktatást az alábbi megosztásban:

MÁV Zrt.:

32 fő; 200 db időbélyeg/fő/év

2 fő; 300 db időbélyeg/fő/év

Oktatás: 8 fő

MÁV-HÉV Zrt.:

5 fő; 240 db időbélyeg/fő/év

Oktatás: 1 fő

MÁV Szolgáltató Központ Zrt.

22 fő; 200 db időbélyeg/fő/év

Oktatás: 8 fő

Megrendelő az alapmennyiségen túl az alábbi opciós mennyiségben adhat le megrendelést a szerződés hatálya alatt:

* MÁV Zrt.:
1. fő; 200 db időbélyeg/fő/év
* MÁV-HÉV Zrt.:

2 fő;170 db időbélyeg/fő/év

* MÁV Szolgáltató Központ Zrt.:

 10 fő; 200 db időbélyeg/fő/év

1. Teljesítési határidő: Szolgáltató a szerződés aláírásától – illetve opciós megrendelés esetén az opciós lehívás Megrendelő általi megküldésétől - számított 15 naptári napon belül köteles a műszaki tartalom szerinti digitális aláírási szolgáltatás biztosításra. Ennek megfelelően a Szolgáltatónak a szerződés aláírását követő 15. naptári napig el kell végeznie a szolgáltatás éles üzembeállításának feltételét képező összes feladatot (ideértve a tanúsítványokhoz szükséges adatbekérést, személyes azonosítást, eszközök leszállítását, stb.).
2. Fizetési feltételek, díjak: Szolgáltató az igazolt teljesítést követően jogosult számlát benyújtani. Az igazolt teljesítés alatt Felek jelen pont vonatkozásában a 4. pontban meghatározott teljesítést, azaz a szolgáltatás biztosításának megkezdését értik. Szolgáltató ezt követően az alapmennyiség (pályázati felhívásban meghatározottak szerint) 12 hónapra eső díja, valamint az oktatás díja vonatkozásában nyújthat be számlát társaságonként külön-külön. Ezt követően az opciós mennyiség lehívása esetén, Szolgáltató az adott lehívásban meghatározott mennyiség alapján jogosult számlát benyújtani. Éves díjkalkuláció esetén, amennyiben az opciós lehívás nem teljes 12 hónapos időszakra vonatkozik, Szolgáltató az éves díj adott hónapokra vetített összegéről jogosult számlát kiállítani.

Felek rögzítik, hogy a díjak tartalmazzák a szerződésben és Műszaki leírásban meghatározott műszaki/szakmai tartalom megvalósításának és annak egyéb mellékköltségeit is, valamint minden egyéb a teljesítés kapcsán felmerülő költségeket.

A díjak a szerződés hatálya alatt nem módosíthatóak.

Megrendelő köteles a Szolgáltató részére a szerződés rendelkezéseinek megfelelően kiállított számlájában feltüntetett díjat a számla kiállításától számított 30 naptári napon belül a Szolgáltatónak a kiállított számlán szereplő bankszámlájára átutalás útján megfizetni.

Késedelmes fizetés esetén a Szolgáltató a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.

Felek megállapodnak abban, hogy a Megrendelővel szembeni követelés engedményezése (ideértve annak faktorálását is), illetve Megrendelővel szembeni bármilyen követelésen zálogjog alapítása csak a Megrendelő előzetes írásos jóváhagyásával lehetséges. A Megrendelő írásos jóváhagyása nélküli engedményezéssel, zálogjog alapítással a Szolgáltató szerződésszegést követ el a Megrendelővel szemben, melynek alapján a Szolgáltatót kártérítési felelősség terheli.

1. A Szolgáltató jog,- és kellékszavatosságot vállal azért, hogy a digitális aláírási szolgáltatás biztosítása kifogástalan módon, a hatályos jogszabályok és a Megrendelő belső utasításai által meghatározott tartalmi és formai követelményeknek, tisztességes eljárás biztosításának illetve az általában elvárható minőségű szakmai követelményeknek megfelelően folytatja le. A vonatkozó jogszabályok alatt Felek különösen az alábbiakat értik:
* 2015. évi CXLIII. törvény
* 257/2007. (X. 4.) Korm. rendelet
* 2001. évi XXXV. törvény az elektronikus aláírásról (Eat.)
* 45/2005 (III. 11.) Korm. rendelet a Nemzeti Hírközlési Hatóságnak az elektronikus aláírással kapcsolatos feladat- és hatásköréről, valamint eljárásának részletes szabályairól
* 3/2005 (III. 18.) IHM rendelet az elektronikus aláírással kapcsolatos szolgáltatásokra és ezek szolgáltatóira vonatkozó részletes követelményekről
* 4/2006 (IV. 19.) IHM rendelet a Nemzeti Hírközlési Hatóságnak az elektronikus aláírással összefüggő nyilvántartással kapcsolatos tevékenységéért fizetendő díjakról

A Szolgáltató kijelenti és szavatolja, hogy a szerződés teljesítéséhez szükséges szakmai képzettségű erőforrás, szakértelem rendelkezésére áll, illetve a szükséges jogosultsággal rendelkezik.

Szolgáltató a Megrendelő előzetes írásbeli jóváhagyásával jogosult közreműködőt igénybe venni.

1. Szerződést biztosító mellékkötelezettségek:

 A Felek Szolgáltató késedelmes teljesítése, nem teljesítése, illetve hibás teljesítése esetére kötbérfizetésben állapodnak meg. A kötbér alapja az alapmennyiség (pályázati felhívásban meghatározottak szerint) 12 hónapra eső díja. A kötbér számviteli elszámolási bizonylata a terhelő levél. A kötbér összegét a Megrendelő jogosult a Szolgáltató számlájába beszámítani.

A kötbér mértéke:

* késedelem esetén: a kötbéralap napi 0,5 %-a, de maximum a kötbéralap 20%-a.
* nem teljesítés esetén: 20 %.
* hibás teljesítés esetén: 15 %.

A kötbér esedékessé válik:

* hibás teljesítési kötbér esetén, ha a Megrendelő a hibás teljesítéssel kapcsolatos igényét a Szolgáltatónak bejelentette,
* késedelmi kötbér esetén, ha a késedelem megszűnik, vagy a póthatáridő lejár, illetve mértéke a kötbérmaximumot eléri,
* nem teljesítési kötbér esetén, ha a Megrendelő a felmondását vagy elállását a Szolgáltatónak bejelentette,
* egyéb esetben, ha Szolgáltató szerződésszegése a Megrendelő számára nyilvánvalóvá válik.
1. Szolgáltató kijelenti, hogy megismerte és elfogadja a MÁV Csoport Etikai Kódexét (<http://www.mavcsoport.hu/mav-csoport/etikai-kodex>), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a MÁV Szolgáltató Központ Zrt. által lefolytatott eljárásban együttműködik a vizsgálókkal. Vállalja, hogy a MÁV Szolgáltató Központ Zrt. nevében eljáró személy(ek) Etikai Kódexet sértő cselekményé(ei)t jelzi a MÁV Zrt. által működtetett etikai bejelentő és tanácsadó csatornán keresztül.
2. A Szolgáltató szerződést aláíró képviselője a Ptk. 3:31.§-ára is különös figyelemmel a szerződés aláírásával kijelenti és teljes körű személyes felelősséget vállal azért, hogy a szerződés vonatkozásában képviseleti joga nincs korlátozva, és nyilatkozati joga nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor a szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a Szerződés megkötésére és aláírására. Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Megrendelővel szemben nem hatályos és annak semmilyen következménye a Megrendelőt nem terheli.
3. A szerződés végrehajtásával kapcsolatos minden vitás kérdést a Felek békés úton kísérelnek megoldani. A békés úton nem rendezhető vitás kérdések eldöntésére a Felek kötelezik magukat, hogy a pert a Polgári Perrendtartásról szóló 1952. évi III. törvény illetve a 2018. január 1-jét követően indult ügyekben a 2016. évi CXXX. törvény rendelkezései szerint hatáskörrel és illetékességgel rendelkező bíróság előtt indítják meg.